Rettens dom af 24. april 2012 - Evropaïki Dynamiki mod Kommissionen
(Sag T-554/08) 
(Offentlige tjenesteydelseskontrakter - udbudsprocedure - levering af tjenesteydelser til Den Europæiske Union, computeranvendelse på told, afgift og skatteområderne - afvisning af en tilbudsgivers bud - tildeling af kontrakten til en anden tilbudsgiver - annullationssøgsmål - afvisning - erstatningssøgsmål - udvælgelses- og tildelingskriterier - begrundelsespligt - åbenbart urigtigt skøn)
Processprog: engelsk
Parter
Sagsøger: Evropaïki Dynamiki - Proigmena Systimata Tilepikoinonion Pliroforikis kai Tilematikis AE (Athen, Grækenland) (ved advokaterne N. Korogiannakis, P. Katsimani og M. Dermitzakis)
Sagsøgt: Europa-Kommissionen (først ved N. Bambara og E. Manhaeve, derefter ved E. Manhaeve, som befuldmægtigede, bistået af advokat C. Erkelens)
Sagens genstand
Dels påstand om annullation af Kommissionens beslutning af 26. september 2008 om ikke at antage buddet afgivet af det konsortium, som sagsøgeren har dannet sammen med andre selskaber, inden for rammerne af udbudsproceduren "TAXUD/2007/AO-005" vedrørende tjenesteydelser til Fællesskabet, computeranvendelse på told, afgift og skatteområderne (TIMEA) samt alle Kommissionens øvrige relaterede beslutninger, herunder beslutningen om at tildele kontrakten til den valgte bydende, nedlagt i henhold til artikel 225 EF og 230 EF, dels påstand om erstatning nedlagt i henhold til artikel 225 EF, 235 EF og 288 EF.
Konklusion
1)    Europa-Kommissionen frifindes.
2)    Evropaïki Dynamiki - Proigmena Systimata Tilepikoinonion Pliroforikis kai Tilematikis AE bærer sine egne omkostninger og betaler Kommissionens omkostninger.
____________
1 - EUT C 55 af 7.3.2009.